শওকত মোল্লার বিরুদ্ধে হামলার অভিযোগ, হাইকোর্টের দ্বারস্থ আরাবুল

জাহাঙ্গীর হোসেন, ভাঙ্গর : দলের প্রতিষ্ঠা দিবসে আক্রান্ত ‘তাজা নেতা’ আরাবুল ইসলাম (Arabul Islam)। শওকত মোল্লার (Shaukat Molla) নির্দেশে আরাবুলের ওপর হামলার অভিযোগ। হাতিশালা থানায় (Hatishala Thana) লিখিত অভিযোগ দায়ের করলেন আরাবুল।

বিধায়ক শওকত মোল্লার নির্দেশে ভাঙ্গড় ২ পঞ্চায়েত সমিতির সভাপতি তথা প্রাপ্তন বিধায়ক আরাবুল ইসলামের গাড়িতে হামলা চালানো হয় বলে এই মর্মে হাতিশালা থানায় লিখিত অভিযোগ দায়ের করলেন খোদ আরাবুল ইসলাম।

আরও পড়ুন: ২০২৫-এ প্রতিবেশী দেশকে ‘টার্গেট’ করবে চিন?

এমনকি অভিযোগ পত্রে দুষ্কৃতী তালিকায় খোদ স্থানীয় পঞ্চায়েত প্রধান শেখ সাবীর আলী সহ পঞ্চায়েত সমিতির কর্মাধ্যক্ষ মোমিনুল ইসলাম এবং বেশ কয়েকজন পঞ্চায়েত সদস্যের নাম উল্লেখ করেন তিনি।

আরাবুল দলেরই নেতাদের দুষ্কৃতী তালিকায় নাম নথিভুক্ত করার পাশাপাশি তিনি অভিযোগ পত্রে প্রাণহানির আশঙ্কা প্রকাশ করে জানিয়েছেন, এই সমস্ত দুষ্কৃতীরা যখন তখন আমার উপরে আক্রমণ করতে পারে। সেই জন্য আমি নিরাপত্তার অভাব বোধ করছি।

উল্লেখ্য, সম্প্রতি হামলার আশঙ্কা থেকে হাইকোর্টে নিরাপত্তা চেয়ে মামলা দায়ের করেন আরাবুল ইসলাম।